b'\n_START_ARTICLE_\nPDO\n_START_PARAGRAPH_\nPDO,un acronim pentru PHP Data Objects, este o extensie PHP care poate fi folosit\xc4\x83 ca un nivel de abstractizare pentru conexiunea dintre programele PHP \xc8\x99i diverse baze de date. PDO define\xc8\x99te o interfa\xc8\x9b\xc4\x83 simpl\xc4\x83 \xc8\x99i consistent\xc4\x83 \xc3\xaentre diverse baze de date. Pentru fiecare din driverele specifice implementate \xc3\xaen PDO se pot folosi func\xc8\x9biile specifice. PDO ofer\xc4\x83 un nivel de abstractizare pentru accesarea datelor, ceea ce \xc3\xaenseamn\xc4\x83 c\xc4\x83 indiferent la ce baz\xc4\x83 de date suntem conecta\xc8\x9bi, se folosesc acelea\xc8\x99i func\xc8\x9bii pentru a trimite interog\xc4\x83ri \xc8\x99i pentru a primi date. PDO nu ofer\xc4\x83 un nivel complet de abstractizare, nici transformare mapare automat\xc4\x83 \xc3\xaen obiecte, nu rescrie SQL \xc8\x99i nici nu emuleaz\xc4\x83 caracteristici absente \xc3\xaen unele baze de date.\n_START_SECTION_\nCerin\xc8\x9be\n_START_PARAGRAPH_\nDe la versiunea PHP 5.1 PDO este \xc3\xaenglobat cu PHP, \xc8\x99i este disponibil ca extensie PECL pentru PHP 5.0; PDO face uz de programarea OOP \xc8\x99i de aceea nu este disponibil pentru versiuni anterioare.'